# kreisteiz
## Brezhoneg
### Etimologiezh

    Anv-kadarn kevrennek savet diwar kreiz ha deiz.

### Anv-kadarn

kreisteiz /krɛjsˈtɛjs/ /krɛjsˈteː/ gourel
* An eur a zo (pe a dlefe bezañ) da greiz an deiz.
** Hemañ en deve c'hoant da reiñ din-me da grediñ e vez noz da greisteiz. — (Jules Gros, Le trésor du breton parlé Deuxième Partie, 1970, p. 437.)
* Su.
** Bernikot a zalc'he, d'ar mareoù-se, un ostaleri vras, d'ar c'hreisteiz d'ar presbital, e korn ar vered kozh. — (Lan Inizan, Emgann Kergidu 1, Brest, 1877, eil emb. Al Liamm 1977, p. 183.)
** An avel a c'houeze a dreuz-vor hag am c'hase hag am digase euz an hanter-noz d'ar c'hresteiz, hag euz ar c'hresteiz d'an hanter-noz, en eur steki ac'hanoun en eur vont hag en eur zont ouc'h moger an tour. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 134.)
** Gout'ouie meur a soner eus ar C'hreisteiz kerkoulz an ton hag ar gerioù : [...]. — (Jarl Priel, Va Zammig Buhez, Al Liamm, 1954, p. 152.)

#### Troioù-lavar

* ober hun kreisteiz

#### Deveradoù

* Kreisteizad
* kreisteizat
* kreisteizek
* kreisteizel
* kreisteizkelc'h
* kreistevezh

#### Krennlavarioù

* D'ar Sadorn goude kreisteiz e teu an diaoul da duta. — (Jules Gros, Le trésor du breton parlé Troisième Partie, 1974, p. 318.)
* Ruzell veure, ruzell noz Glav pe avel antronoz Ruzell veure, ruzell deiz Glav pe avel da greisteiz. — (Jules Gros, Le trésor du breton parlé Troisième Partie, 1974, p. 326.)
* Ruzell veure, ruzell noz Glav pe avel d'hanternoz Ruzell veure, ruzell deiz Glav pe avel da greisteiz. — (Jules Gros, Le trésor du breton parlé Troisième Partie, 1974, p. 326.)

#### Troidigezhioù

* galleg : midi , sud
* saozneg : midday , south
* spagnoleg : mediodía , sur